Diari Oficial de la Generalitat Valenciana


Sumari del DOGV 2336, del 01-09-1994 (1994/832294)

ORDRE de 7 de juliol de 1994, de la Conselleria d'Educació i Ciència, per la qual s'autoritza l'obertura i funcionament d'un centre docent privat d'Educació Especial anomenat Alpe, a Torrevieja (Alacant).
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/07/(2)/dof/vci/html**

### Dades del document

Número de DOGV
:   2336

Data del DOGV
:   01-09-1994

Secció del DOGV
:   DISPOSICIONS GENERALS

Número del document
:   1994/832294


Data del document
:   07-07-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 7 de juliol de 1994, de la Conselleria d'Educació i Ciència, per la qual s'autoritza l'obertura i funcionament d'un centre docent privat d'Educació Especial anomenat Alpe, a Torrevieja (Alacant). [94/5052]  
Vist l'expedient incoat a instància de Francisco González Pareja, en representació de l'Asociación Comarcal para la Rehabilitación del Deficiente ALPE, en què sol·licita l'autorització d'obertura i funcionament del centre ALPE d'Educació Especial, amb dues unitats, i situat a Torrevieja (Alacant), a la carretera nacional 332 (Alacant-Torrevieja).  
Vist que mitjançant la Resolució de 12 de febrer de 1991, de la Direcció General de Centres i Promoció Educativa, s'aprovà el projecte de les obres per a la creació del centre d'Educació Especial anomenat Alpe, a Torrevieja.  
Vist que l'expedient ha sigut tramitat per la Direcció Territorial d'Alacant, la qual, a la vista dels informes favorables emesos per la Unitat d'Inspecció Educativa i la Unitat Tècnica de Construccions, eleva, igualment, proposta favorable a aquest.  
Vistos la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats, per a impartir ensenyaments de règim general no universitaris i l'Ordre del Ministeri d'Educació i Ciència, de 26 de març de 1981 (BOE de 6 d'abril), per la qual s'aproven els programes de necessitats per a la redacció dels projectes de construcció i adaptació de centres d'Educació Especial.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar definitivament l'obertura i el funcionament del centre docent privat d'Educació Especial ALPE, la titularitat del qual correspon a l'Asociación Comarcal para la Rehabilitación del Deficiente, situat a Torrevieja (Alacant), a la carretera nacional 332 (Alacant-Torrevieja), amb número de codi 74286679, dues unitats d'Educació Especial (una de les quals d'autistes) i una capacitat total en conjunt de 20/24 alumnes.  
Segon  
La present autorització s'inscriurà en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs corresponent, caldrà comunicar-la al conseller d'Educació i Ciència, tal com exigeix l'article 110.3 de la Llei 30/1992.  
Valencia, 7 de juliol de 1994  
El Conseller d'Educació i Ciència,  
JOAN ROMERO GONZáLEZ


Còpia Permalink ELI